ଆଜିକାର ସମୟରେ ବଲିଉଡ଼ର ସବୁଠାରୁ ପ୍ରସିଦ୍ଧ ଓ ସଫଳ ଗାୟିକା ନେହା କକ୍କଡ଼ ଲଗାତାର ଖବରରେ ଛାଇ ରହିଛନ୍ତି । ନିଜ ଗୀତ ସଙ୍ଗେ ସଙ୍ଗେ ଅଧିକାଂଶ ସମୟରେ ନେହା ନିଜ ବ୍ୟକ୍ତିଗତ ଜୀବନକୁ ନେଇ ଚର୍ଚ୍ଚାରେ ରୁହନ୍ତି ଏବଂ ସେ ସୋସିଆଲ୍ ମିଡ଼ିଆରେ ମଧ୍ୟ ଖୁବ୍ ସକ୍ରିୟ ରହିବା ସହ ବହୁତ ହିଟ୍ ଅଟନ୍ତି ।
ବର୍ତ୍ତମାନ ବିଶାଳ ଡଡ଼ଲାନୀ ଓ ହୀମେଶ୍ ରେଶମିଆଙ୍କ ସହ ମିଶି ନେହା କକ୍କଡ଼ ଇଣ୍ଡିଆନ ଆଇଡ଼ଲ୍ ୧୨ କୁ ଜଜ୍ କରୁଛନ୍ତି । ଶୋ'ରେ ପ୍ରତିଦିନ ନେହା ନିଜ ବ୍ୟକ୍ତିଗତ ଜୀବନ ବିଷୟରେ ଆଲୋଚନା କରନ୍ତି । ବର୍ତ୍ତମାନ ପୁଣିଥରେ ସେ ନିଜ ବ୍ୟକ୍ତିଗତ ଜୀବନକୁ ନେଇ ନିଜ ବିଚାର ବ୍ୟକ୍ତ କରିଛନ୍ତି । ଏହି ସମୟରେ ସେ ଖୁବ୍ ଭାବୁକ ହୋଇଯାଇଥିଲେ ।
ବାସ୍ତବରେ, ସୋନି ଟିଭିର ଅଧିକାରୀକ ଟ୍ୱିଟର ଆକାଉଣ୍ଟରୁ ଇଣ୍ଡିଆନ୍ ଆଇଡ଼ଲର ଆଗାମୀ ଏପିସୋଡ଼ର ଏକ ପ୍ରୋମୋ ସେୟାର୍ କରିଛନ୍ତି । ଏହି ଆଗାମୀ ଏପିସୋଡ଼କୁ 'ମାଁ ସ୍ପେଶାଲ୍' ବୋଲି ନାମ ଦିଆଯାଇଛି । ପ୍ରସିଦ୍ଧ ଗୀତକାର ମନୋଜ ମୁନ୍ତଶିର ଏହି ସମୟରେ ଶୋ'ରେ ଅତିଥି ଭାବେ ପହଞ୍ଚି ଥିଲେ । ଏହି ଭିଡ଼ିଓରେ ଦେଖାଯାଇପାରିବ ଯେ, ଶୋ'ର ପ୍ରତିଯୋଗୀ ଅନୁଷ୍କା, 'ଲୁକା ଛୁପି' ଗୀତରେ ପ୍ରସ୍ତୁତି ଦେଉଛନ୍ତି, ଏବଂ ସେ ନିଜ ଦମଦାର ପ୍ରଦର୍ଶନରୁ ସମସ୍ତଙ୍କୁ ଭାବ ବିଭୋର କରିଦିଅନ୍ତି । ସମସ୍ତେ ଅନୁଷ୍କାଙ୍କ ପ୍ରଦର୍ଶନରୁ ଭାବୁକ ହୋଇଯାନ୍ତି, ସେପଟେ ନେହା ମଧ୍ୟ ନିଜ ଲୁହ ଉପରେ ନିୟନ୍ତ୍ରଣ ରଖିପାରନ୍ତି ନାହିଁ ।
ସୂଚନାଥାଉକି ଅନୁଷ୍କାଙ୍କୁ ଏଞ୍ଜାଇଟିର ସମସ୍ୟା ରହେ, ଏବଂ ଶୋ'ରେ ଏବେ ପର୍ଯ୍ୟନ୍ତ ରହିବା ପ୍ରଶଂସନୀୟ ଅଟେ । ଅନୁଷ୍କାଙ୍କ ମଧୁର ବାଣୀ ଶୁଣି ନେହା ଭାବୁକ ହୋଇଯାନ୍ତି ଓ ସେ ନିଜ ଶାରୀରିକ ସମସ୍ୟା ଗୁଡ଼ିକ ବିଷୟରେ କଥା ହୁଅନ୍ତି । ନେହା ଏକ ବଡ଼ ଖୁଲାସା କରି କୁହନ୍ତି ଯେ, ଅନୁଷ୍କା ଭଳି ତାଙ୍କୁ ମଧ୍ୟ ଏଞ୍ଜାଇଟି ସମସ୍ୟା ହୁଏ । ତାଙ୍କ ଥାଇରଏଡ଼ରେ ପୀଡିତ ହେବା ମଧ୍ୟ ତାଙ୍କୁ ଚିନ୍ତାରେ ପକାଇଦିଏ ।
ଆପଣଙ୍କୁ ସୁଚାଇଦେଉଛୁ ଯେ, ନେହା କକ୍କଡ଼ ଆଜି ଯେଉଁ ସ୍ଥାନରେ ଅଛନ୍ତି ସେଠାକୁ ପହଞ୍ଚିବା ପାଇଁ ତାଙ୍କୁ ବହୁତ କଠିନ ପରିଶ୍ରମ ଓ ସଂଘର୍ଷ ଦେଇ ଗତି କରିବାକୁ ପଡ଼ିଥିଲା । ସେ ପ୍ରଥମେ ଜାଗରଣ ମାନଙ୍କରେ ଗୀତ ପରିବେଷଣ କରୁଥିଲେ । ସେପଟେ ନେହା ଏକ ସମୟରେ ଇଣ୍ଡିଆନ୍ ଆଇଡ଼ଲର ପ୍ରତିଯୋଗୀ ଥିଲେ, ଯଦିଓ ତାଙ୍କୁ ଶୋ' ମଝିରୁ ବାହାର କରି ଦିଆଯାଇଥିଲା । ଆଶ୍ଚର୍ଯ୍ୟ ଓ ଗର୍ବର ବିଷୟ ଏହିକିଯେ ଯେଉଁ ଶୋ'ରୁ ତାଙ୍କୁ ବାହାର କରି ଦିଆଯାଇଥିଲା, ଆଜି ସେ ସେହି ଶୋ'ରେ ଜଜ୍ ଆସନରେ ବସିଛନ୍ତି ।
